钦定古今图书集成/明伦汇编/氏族典/第581卷 > 耶律雅里
## 钦定古今图书集成/明伦汇编/氏族典/第581卷 > 耶律雅里

按《辽史天祚帝本纪》，“雅里者，天祚皇帝第二子也，字
撒鸾。七岁欲立为皇太子，别置禁卫，封梁王。保大三
年，金帅围青冢寨，雅里在军中，太保特母哥挟之出
走，间道行至阴山，闻天祚失利，趋云内。雅里驰赴天
祚奔夏，队帅耶律敌烈等劫雅里北走，至沙岭。后三
日，群僚共立雅里为主，雅里遂即位，改元神历，命士”
庶上便宜。雅里性宽大，恶诛杀，获亡者笞之而已。有
自归者即官之，因谓左右曰：“欲附来归，不附则去，何
须威逼耶？”每取唐《贞观政要》及牙林资忠所作《治国诗》，令侍从读之。乌古部节度使纠哲等各率其众来
附，自是诸部继至，而雅里日渐怠，好击鞠，特母哥切
谏，乃不复出。从行有疲乏，辄赈给之。后猎查利山。疾
卒。年三十。